CELEX: C2006/281/15
Language: el
Date: 2006-11-18 00:00:00
Title: Υπόθεση C-479/04: Απόφαση του Δικαστηρίου (τμήμα μείζονος συνθέσεως) της 12ης Σεπτεμβρίου 2006 (αίτηση του Østre Landsret — Δανία για την έκδοση προδικαστικής αποφάσεως) — Laserdisken ApS κατά Kulturministeriet (Οδηγία 2001/29/ΕΚ — Εναρμόνιση ορισμένων πτυχών του δικαιώματος του δημιουργού και των συγγενικών δικαιωμάτων στην κοινωνία της πληροφορίας — Άρθρο 4 — Δικαίωμα διανομής — Κανόνας περί αναλώσεως — Νομική βάση — Διεθνείς συμφωνίες — Πολιτική ανταγωνισμού — Αρχή της αναλογικότητας — Ελευθερία εκφράσεως — Αρχή της ισότητας — Άρθρα 151 EΚ και 153 EΚ)

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/10
            
         Απόφαση του Δικαστηρίου (τμήμα μείζονος συνθέσεως) της 12ης Σεπτεμβρίου 2006 (αίτηση του Østre Landsret — Δανία για την έκδοση προδικαστικής αποφάσεως) — Laserdisken ApS κατά Kulturministeriet
   (Υπόθεση C-479/04) (1)
   
   (Οδηγία 2001/29/ΕΚ - Εναρμόνιση ορισμένων πτυχών του δικαιώματος του δημιουργού και των συγγενικών δικαιωμάτων στην κοινωνία της πληροφορίας - Άρθρο 4 - Δικαίωμα διανομής - Κανόνας περί αναλώσεως - Νομική βάση - Διεθνείς συμφωνίες - Πολιτική ανταγωνισμού - Αρχή της αναλογικότητας - Ελευθερία εκφράσεως - Αρχή της ισότητας - Άρθρα 151 EΚ και 153 EΚ)
   (2006/C 281/15)
   Γλώσσα διαδικασίας: η δανική
   Αιτούν δικαστήριο
   Østre Landsret
   Διάδικοι στην υπόθεση της κύριας δίκης
   Laserdisken ApS
   κατά
   Kulturministeriet
   Αντικείμενο της υποθέσεως
   Αίτηση για την έκδοση προδικαστικής αποφάσεως — Østre Landsret — Κύρος και ερμηνεία του άρθρου 4, παράγραφος 2, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ. L 167, σ. 10) — Ανάλωση του δικαιώματος του δημιουργού μόνο στην περίπτωση πρώτης πωλήσεως ή άλλης πρώτης μεταβιβάσεως κυριότητας εντός της Κοινότητας από τον δικαιούχο με τη συγκατάθεσή του — Εισαγωγή κινηματογραφικών έργων DVD από τρίτα κράτη
   Διατακτικό της αποφάσεως
   
               1)
            
            
               Από την εξέταση του πρώτου προδικαστικού ερωτήματος δεν προέκυψε κανένα στοιχείο δυνάμενο να θίξει την ισχύ του άρθρου 4, παράγραφος 2, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας.
            
         
               2)
            
            
               Το άρθρο 4, παράγραφος 2, της οδηγίας 2001/29 πρέπει να ερμηνευθεί υπό την έννοια ότι αποκλείει εθνικούς κανόνες προβλέποντες την ανάλωση του δικαιώματος διανομής του πρωτοτύπου ή των αντιγράφων έργου που έχει τεθεί σε κυκλοφορία εκτός της Ευρωπαϊκής Κοινότητας από τον δικαιούχο ή με τη συναίνεσή του.
            
         
      (1)  ΕΕ C 31 της 5.2.2005.